《和陈右司春雪》
宋代·王炎

换却人间色界尘，千林别作一家春。
风姨寒重吹飞絮，月姊光凝映烂银。
曳履独游无此士，闭门高卧有何人。
试从群玉山头看，似与瑶台贝阙邻。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。